एआइएफएफ की ऊषानाथ बनर्जी की अध्यक्षता वाली अनुशासनात्मक कमेटी ने मामले पर 11 पन्नों की अपनी जांच रिपोर्ट में कहा है कि एक साल के अंदर रणजीत बजाज द्वारा किया गया यह चौथा अपराध है। उन्होंने एक अपराधी जैसा बर्ताव किया। मैच अधिकारियों को अपशब्द कहे, उन्हें खुले आम धमकियां दी, नस्लीय टिप्पणी की। एक स्पोर्ट्स क्लब के शिक्षित अभिभावक का व्यवहार इस तरह का नहीं हो सकता। बता दें कि रणजीत बजाज के माता-पिता पूर्व आईएएस अधिकारी रहे हैं। रणजीत बजाज इससे पहले भी कई मारपीट के मामलों में शामिल रहे हैं।